El Club de Lectura debat sobre el llibre ‘Un grito de amor desde el centro del mundo’, de Kyoichi Katayama
2025-07-24

Al juny, el Club de Lectura de la Biblioteca d’Adults de Burjassot tindrà dos sessions. La primera, que correspon a la del mes de maig, tindrà com a protagonista la novel·la de Kyoichi Katayama, Un grito de amor desde el centro del mundo. La sessió tindrà lloc el divendres 7 de juny, a les 19.00 hores, a la Casa de Cultura.

Publicada l’any 2001, la novel·la presenta una bella història d’amor que ha commogut a tot el món; història d’amor entre dos adolescents estudiants l’amistat dels quals florirà per a transformar-se en un profund amor que ni la mort podrà véncer.

La història es desenvolupa com un flashback a través dels ulls de Saku mentres ell i els pares de Aki viatgen a Austràlia per a escampar les cendres d’Aki en el lloc que ella sempre va voler visitar. Sakutarô i Aki es coneixen a l’escola d’una ciutat provincial del Japó. Ell és un adolescent enginyós i sarcàstic. Ella és intel·ligent, bella i popular. Prompte es convertixen en amics inseparables, fins que un dia, Sakutarô veu a Aki amb altres ulls, i l’amistat còmplice es transforma en una passió captivadora. Tots dos viuen una història capaç de trastocar els sentits i esborrar les fronteres entre la vida i la mort.

Kyoichi Katayama va començar a escriure en 1986, col·laborant en diverses revistes després del seu pas per la universitat. L’any 1995 va publicar el seu primer llibre, Kimi no Shiranai Tokoro de Sekai wa Ugoku. La seua popularitat al Japó ha traspassat davanteres, concretament amb obres com El año de Saeko o Un grito de amor desde el centro del mundo, traduïdes a diversos idiomes. D’esta última, s’han fet adaptacions per a cinema, televisió i fins i tot còmic manga.